ગુજરાતની જીવાદોરી ગણતા સરદાર સરોવર ડેમની સપાટી સતત ઘટી રહી છે અને બુધવારથી ખેડૂતોને પાણી આપવાનું પણ બંદ કરવામાં આવ્યું છે. સરદાર સરોવર નર્મદા ડેમની સપાટીમાં સતત ઘટાડો થતા હવે તંત્ર પણ ચિંતામાં પડ્યું છે. સતત જળસ્તરમાં ઘટાડો નોંધાઇને હાલની હાલમાં ડેમની સપાટી 106.01 મીટર થઈ ગઇ છે. જો કે IBPT ટર્નલ માંથી હાલ 10,397 ક્યુસેક પાણી છોડાઈ રહ્યું છે અને નર્મદા નદીમાં ગોડબોલે ગેટ માંથી 620 ક્યુસેક પાણી છોડાઈ રહ્યું છે. પણ હકીકત એછે કે ડેમમાં પાણીની આવક બિલકુલ બંધ થઇ ગઇ છે. તો બીજી તરફ નીર ભરવા માટે નર્મદા કેનાલમાં 9,319 ક્યુસેક પાણી છોડવામાં આવી રહ્યું છે.